സര്ക്കാര് ലക്ഷ്യം പുതിയ അണക്കെട്ട്: മന്ത്രി കുമളി: മുല്ലപ്പെരിയാറില് പുതിയ അണക്കെട്ട് നിര്മിക്കുകയാണ് സര്ക്കാര് ലക്ഷ്യമെന്ന് ഇക്കാര്യം മുഖ്യമന്ത്രി അറിയിച്ചിട്ടുണ്ടെന്നും മന്ത്രി കെ. രാജന്. മുല്ലപ്പെരിയാര് തുറക്കലുമായി ബന്ധപ്പെട്ട് ഇടുക്കി ജില്ലയിലെത്തി ഡാം, മാറ്റി പാര്പ്പിച്ചവരുടെ ക്യാമ്ബുകള്, പ്രശ്്ന സാധ്യതാ പ്രദേശങ്ങള് എന്നിവ സന്ദര്ശിച്ച ശേഷം സംസാരിക്കുകയായിരുന്നു മന്ത്രി. ജനങ്ങളും ഉദ്യോഗസ്ഥരും ഒറ്റക്കെട്ടായി നിന്നാണ് ഡാം തുറക്കുന്നതിനുള്ള മുന്നൊരുക്ക പ്രവര്ത്തനം നടത്തിയത്. ജില്ലയുടെ ചുമതലയുള്ള ജലവിഭവ വകുപ്പ് മന്ത്രി റോഷി അഗസ്റ്റിനുമായി പലവട്ടം ചര്ച്ച നടത്തിയാണ് ഒരുക്കങ്ങള് പൂര്ത്തിയാക്കിയത്. ജില്ലയില് നിലവില് ഓറഞ്ച്് അലെര്ട്ടാണ് തുടരുന്നതെങ്കിലും 2018ലെ പ്രളയത്തിന്റെ പശ്ചാത്തലത്തില് റെഡ് അെലര്ട്ടിന് സമാനമായ ക്രമീകരണങ്ങളാണ് ഏര്പ്പെടുത്തിയിട്ടുള്ളത്. മുല്ലപ്പെരിയാര് തുറക്കുന്നതുമായി ബന്ധപ്പെട്ട് അഭ്യൂഹങ്ങള് ഉണ്ടായ സാഹചര്യത്തില് ഒരു നടപടിക്രമം എസ്.ഒ.പി പ്രഖ്യാപിക്കുകയായിരുന്നുവെന്നും മന്ത്രി പറഞ്ഞു.